**П О К А Н А**

Уважаеми дами и господа земеделски стопани,

Областна дирекция „Земеделие“-Монтана, има удоволствието да ви покани на информационна среща, която ще се проведе **на 26.03.2025г.** **от 10.00ч. до 13.00ч. в град** **Монтана, бул.Пейо Яворов № 1, в зала на хотел „Огоста“**. На срещата ще присъстват Заместник-министъра на земеделието и храните – Янислав Янчев, експерти от дирекции в МЗХ, Държавен фонд „Земеделие“ и БАБХ.

Земеделските стопани ще бъдат запознати с промените при заявяване на интервенциите за директни плащания и подаването на заявления за подпомагане.

В рамките на информационната среща ще бъде представена информация относно изискванията при интервенциите за подпомагане на земеделските производители, базирани на площ и за отглеждане на селскостопански животни, овощни насаждения, плодове и зеленчуци, Стандартите за поддържане на земята в добро земеделско и екологично състояние (ДЗЕС) и еко схемите. Ще бъде обсъдено още прилагането на социалната условност и последиците при неспазване от страна на работодателите на законодателните изисквания за условията на труд и заетост.

На срещите ще бъдат представени и промените в нормативната уредба, свързани с агроекологичните ангажименти, биоземеделието и хуманното отношение към животните и предстоящите приеми до края на годината по интервенциите от Стратегическия план за развитие на земеделието и селските райони на Република България за периода 2023-2027 г.

ЗАПОВЯДАЙТЕ!

*Областна дирекция „Земеделие“-Монтана*